
1. [bookmark: _Toc204769314][bookmark: _Toc226636901]Úvod
Európska únia (ďalej len „EÚ“) a Spojené kráľovstvo Veľkej Británie a Severného Írska (ďalej len „Spojené kráľovstvo“) urobili v roku 2025 významný krok vpred vo svojich vzťahoch, keď zorganizovali prvý bilaterálny samit od vystúpenia Spojeného kráľovstva z EÚ. Samit, ktorý sa konal 19. mája 2025 v Londýne, znamenal obnovenie záväzku k spolupráci. Vedúci predstavitelia privítali dohodu o partnerstve v oblasti bezpečnosti a obrany medzi EÚ a Spojeným kráľovstvom a dohodli sa na vytvorení nového strategického partnerstva[footnoteRef:2] založeného na dohode o vystúpení[footnoteRef:3] vrátane Windsorského rámca[footnoteRef:4] a na dohode o obchode a spolupráci (ďalej len „dohoda o obchode a spolupráci“ alebo „dohoda“)[footnoteRef:5]. [2:  Samit Spojené kráľovstvo – EÚ 2025 – spoločné vyhlásenie: https://www.consilium.europa.eu/media/1edla1hi/eu-uk_joint-statement.pdf.]  [3:  Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (2019/C 384 I/01): https://eur-lex.europa.eu/legal-content/SK/TXT/?uri=CELEX%3A12019W/TXT%2802 %29.]  [4:  Windsorské politické vyhlásenie Európskej komisie a vlády Spojeného kráľovstva: https://commission.europa.eu/publications/windsor-political-declaration-european-commission-and-government-united-kingdom_sk.]  [5:  Dohoda o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej: https://eur-lex.europa.eu/eli/agree_internation/2021/689(1)/oj/slk.] 

Obnovený program posilnenej bilaterálnej spolupráce – spoločná dohoda[footnoteRef:6] – odzrkadľuje spoločný záväzok k úplnému, včasnému a dôslednému vykonávaniu týchto dohôd. Pokiaľ ide o dohodu o obchode a spolupráci, v spoločnej dohode sa uvádzajú opatrenia na zintenzívnenie spolupráce, a to vrátane zabezpečenia úplného recipročného prístupu do rybolovných vôd do 30. júna 2038, rozšírenia spolupráce v oblasti energetiky, posilnenia spolupráce v oblasti zdravotnej bezpečnosti, dosiahnutia pokroku v prepojení systémov obchodovania s emisiami, riešenia vykonávania osobitných ustanovení dohody o obchode a spolupráci týkajúcich sa služieb, posilnenia spolupráce v oblasti justície, presadzovania práva a politiky hospodárskej súťaže a zapojenia Spojeného kráľovstva do programu Erasmus+. [6:  Obnovený program spolupráce medzi Európskou úniou a Spojeným kráľovstvom – spoločná dohoda:
 https://ec.europa.eu/commission/presscorner/detail/sk/statement_25_1267.] 

Do konca roka 2025 sa pri vykonávaní spoločnej dohody dosiahol významný pokrok. Dospelo sa k principiálnej dohode o účasti Spojeného kráľovstva na programe Erasmus+[footnoteRef:7] a uzavreli sa prieskumné rokovania o možnej účasti Spojeného kráľovstva na vnútornom trhu EÚ s elektrinou, čím sa pripravila pôda pre ďalší pokrok v roku 2026. [7:  https://ec.europa.eu/commission/presscorner/detail/sk/statement_25_3103.] 

Spolupráca pokračovala aj v oblasti viacerých iniciatív, ktoré nepatria do rozsahu pôsobnosti dohody o obchode a spolupráci. Patrili medzi ne rokovania o dohodách o spoločnej sanitárnej a rastlinolekárskej oblasti a o mládežníckom programe na získavanie skúseností, ako aj o spolupráci v oblasti neoprávnenej migrácie vrátane jej vonkajšieho rozmeru. Obidve strany sa takisto zaviazali vymieňať si informácie o efektívnom riadení hraníc a viesť dialógy o technickej regulácii v oblasti energetických technológií a rizík a hrozieb spojených s liekmi.
[bookmark: _Hlk209776665]V tejto piatej správe o vykonávaní a uplatňovaní dohody o obchode a spolupráci, ako sa vyžaduje podľa článku 2 ods. 4 rozhodnutia Rady (EÚ) 2021/689 z 29. apríla 2021[footnoteRef:8], sa uvádza kľúčový vývoj v roku 2025. Správa zahŕňa fungovanie inštitucionálneho rámca (oddiel 2), sťažnosti a urovnávanie sporov (oddiel 3) a pokrok dosiahnutý v rôznych oblastiach dohody o obchode a spolupráci vrátane aktuálnych informácií o vykonávaní opatrení dohodnutých v spoločnej dohode (oddiel 4). V správe sa takisto poukazuje na legislatívny vývoj v Spojenom kráľovstve, ktorý má vplyv na vykonávanie dohody o obchode a spolupráci (oddiel 5). [8:  Rozhodnutie Rady (EÚ) 2021/689 z 29. apríla 2021 o uzavretí, v mene Únie, Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej a Dohody medzi Európskou úniou a Spojeným kráľovstvom Veľkej Británie a Severného Írska o bezpečnostných postupoch pri výmene a ochrane utajovaných skutočností (Ú. v. EÚ L 149, 30.4.2021, s. 2, ELI: http://data.europa.eu/eli/dec/2021/689/oj).] 

2. [bookmark: _Toc86061892][bookmark: _Toc86154514][bookmark: _Toc185413378][bookmark: _Toc204769315][bookmark: _Toc226636902]Inštitucionálny rámec
V tomto oddiele sa uvádzajú kľúčové činnosti a vývoj spoločných orgánov a iných štruktúr zriadených na základe dohody o obchode a spolupráci s cieľom monitorovať a uľahčovať jej vykonávanie. Úplný zoznam zasadnutí je uvedený v prílohe 1.
Výbory zriadené podľa článku 8 dohody o obchode a spolupráci sa schádzali počas celého roka. Tieto zasadnutia umožnili štruktúrované preskúmania pokroku pri plnení záväzkov prijatých v rámci dohody o obchode a spolupráci a poskytli platformu na technické výmeny informácií o rôznych otázkach týkajúcich sa vykonávania vrátane pripravovaných regulačných zmien. Prijatých bolo niekoľko rozhodnutí a odporúčaní, ktoré sa uvádzajú v prílohe 2. Zasadnutiam osobitných výborov v relevantných prípadoch predchádzali zasadnutia pracovných skupín, zriadených podľa článku 9 dohody o obchode a spolupráci[footnoteRef:9]. [9:  Pracovné skupiny pre: ekologické produkty, motorové vozidlá a ich časti, lieky a koordináciu sociálneho zabezpečenia.] 

Parlamentné zhromaždenie partnerstva, zriadené podľa článku 11 dohody o obchode a spolupráci, sa zišlo dvakrát: 17. a 18. marca v Bruseli[footnoteRef:10] a 17. a 18. novembra v Londýne[footnoteRef:11]. Tieto zasadnutia boli zamerané na zahraničnú a bezpečnostnú politiku, klímu a energetiku, práva pracovníkov, kultúrne výmeny, umelú inteligenciu, spoluprácu v oblasti údajov a digitálnych technológií, príležitosti pre mladých ľudí, obchod, clá, sanitárne a rastlinolekárske opatrenia a regulačnú spoluprácu v oblasti finančných služieb. Po marcovom zasadnutí vydalo zhromaždenie odporúčanie Rade pre partnerstvo o posilnení spolupráce medzi EÚ a Spojeným kráľovstvom pred samitom konajúcim sa 19. mája[footnoteRef:12] a po novembrovom zasadnutí vydalo odporúčanie o bezpečnosti, obchode a globálnych výzvach[footnoteRef:13]. [10:  Piate zasadnutie Parlamentného zhromaždenia partnerstva EÚ – Spojené kráľovstvo, 17. – 18. marca 2025, Brusel:
https://www.europarl.europa.eu/delegations/sk/5th-eu-uk-parliamentary-partnership-asse/product-details/20250224DPU39839.]  [11:  https://www.europarl.europa.eu/delegations/sk/d-uk/activities/inter-parliamentary.]  [12:  Odporúčanie o posilnení partnerstva EÚ a Spojeného kráľovstva: https://www.europarl.europa.eu/cmsdata/293904/5th%20PPA%20Recommendation%2017.03.25.pdf.]  [13:  https://www.europarl.europa.eu/cmsdata/300310/6th%20PPA%20-%20Recommendation%20on%20trade,%20security%20 and%20global%20challenges.pdf.] 

Domáca poradná skupina EÚ, zriadená podľa článku 13 dohody o obchode a spolupráci a zložená zo zástupcov organizácií občianskej spoločnosti[footnoteRef:14], sa v roku 2025 zišla niekoľkokrát. Skupina na svojom zasadnutí 13. júna diskutovala o výsledkoch samitu. Výsledkom tejto diskusie bolo spoločné vyhlásenie[footnoteRef:15], ktoré sa prijalo s domácou poradnou skupinou Spojeného kráľovstva na ich zasadnutí 23. júna v Londýne a v ktorom sa vyzvalo na urýchlené vykonanie opatrení stanovených v spoločnej dohode. Komisia na svojom zasadnutí 16. septembra poskytla domácej poradnej skupine aktuálne informácie o vykonávaní spoločnej dohody. [14:  Domáca poradná skupina EÚ v rámci Dohody o obchode a spolupráci medzi EÚ a Spojeným kráľovstvom:
https://www.eesc.europa.eu/sk/sections-other-bodies/other/domaca-poradna-skupina-eu-v-ramci-dohody-o-obchode-spolupraci-medzi-eu-spojenym-kralovstvom.]  [15:  Spoločné vyhlásenie: https://www.eesc.europa.eu/sites/default/files/2025-06/eu-uk_dags_joint_statement_2025.pdf.] 

Dňa 24. júna sa v Londýne štvrtýkrát uskutočnilo fórum občianskej spoločnosti, zriadené podľa článku 14 dohody o obchode a spolupráci s cieľom sprostredkovať dialóg o vykonávaní druhej časti dohody, ktorá sa týka obchodu, dopravy, rybárstva a iných dojednaní[footnoteRef:16]. Fórum sa podobne ako v predchádzajúcich rokoch zameriavalo na otázky vykonávania súvisiace s obchodom s tovarom a so službami, energetikou a klímou, rovnakými podmienkami, udržateľnosťou a regulačnou spoluprácou. Väčšina účastníkov uvítala dynamiku vzťahov po samite, ktorý sa konal 19. mája, a vyjadrila nádej, že táto dynamika bude pokračovať. [16:  Štvrté zasadnutie fóra občianskej spoločnosti k Dohode o obchode a spolupráci medzi EÚ a Spojeným kráľovstvom: https://policy.trade.ec.europa.eu/events/fourth-eu-uk-trade-and-cooperation-agreement-civil-society-forum-2025-06-24_sk.] 

Rada pre partnerstvo sa zišla 2. februára 2026[footnoteRef:17]. [17:  Štvrté zasadnutie Rady pre partnerstvo: Štvrté zasadnutie Rady pre partnerstvo – Európska komisia.] 

3. [bookmark: _Toc185413379][bookmark: _Toc204769316][bookmark: _Toc226636903]Sťažnosti a urovnávanie sporov
V tomto oddiele sú zhrnuté výsledky fungovania mechanizmov zriadených na riešenie sťažností zainteresovaných strán z EÚ, riešenie sporov a presadzovanie záväzkov vyplývajúcich z dohody o obchode a spolupráci.
3.1. [bookmark: _Toc185413380][bookmark: _Toc204769317][bookmark: _Toc226636904]Sťažnosti
V roku 2025 bolo prostredníctvom nástrojov, ktoré vytvorila Komisia na zabezpečenie efektívneho monitorovania vykonávania dohody o obchode a spolupráci,[footnoteRef:18] predložených šesť sťažností. Iba dve sťažnosti sa týkali vykonávania dohody o obchode a spolupráci[footnoteRef:19]. Zvyšné štyri podania sa týkali záležitostí, ktoré nepatria do rozsahu pôsobnosti dohody o obchode a spolupráci, a Komisia sa nimi náležite zaoberala. [18:  Dotazník na podávanie sťažností týkajúcich sa Dohody o obchode a spolupráci medzi EÚ a Spojeným kráľovstvom:
https://ec.europa.eu/assets/sg/complaint_eu_uk_tca/complaints_sk/index.html a jednotné kontaktné miesto:
 https://trade.ec.europa.eu/access-to-markets/sk/content/jednotne-kontaktne-miesto.]  [19:  V jednej sťažnosti sa uvádzalo údajné nesprávne uplatnenie dohody o obchode a spolupráci rozhodnutím orgánu členského štátu o výmene starých záznamov vedených v registri trestov so Spojeným kráľovstvom podľa článku 649 ods. 2. Útvary Komisie túto záležitosť preverili a sťažovateľa informovali, že to, ako dlho sa majú informácie o starých odsúdeniach zasielať a aký bude rozsah zasielaných informácií, upravujú právne predpisy členského štátu. Druhá sťažnosť sa týkala schémy Spojeného kráľovstva pre rozdielové zmluvy v súvislosti s výrobou elektriny z obnoviteľných zdrojov – 7. kolo prideľovania. Komisia ku dňu vypracovania tejto správy neukončila posudzovanie tejto sťažnosti.] 

3.2. [bookmark: _Toc185413381][bookmark: _Toc204769318][bookmark: _Toc226636905]Urovnávanie sporov
[bookmark: _Hlk181272529]Rozhodcovské konanie, ktoré EÚ začala 25. októbra 2024 podľa článku 739 dohody o obchode a spolupráci a ktoré sa týkalo rozhodnutia Spojeného kráľovstva zakázať lov piesočnice Ammodytes tobianus vo svojich vodách od 26. marca 2024, bolo ukončené 28. apríla 2025.
Rozhodcovský súd vo svojom rozhodnutí[footnoteRef:20] konštatoval, že zákaz lovu piesočnice Ammodytes tobianus v anglických vodách nie je v súlade so záväzkami Spojeného kráľovstva podľa článku 496 ods. 1 dohody o obchode a spolupráci vykladaného v spojení s článkom 494 ods. 3 písm. f). Súd dospel k záveru, že Spojené kráľovstvo pri prijímaní opatrenia riadne nezohľadnilo zásadu proporcionality. Súd ďalej stanovil, že Spojené kráľovstvo v dôsledku toho porušilo povinnosť poskytnúť úplný prístup do svojich vôd na účel lovu piesočnice Ammodytes tobianus, a to v súlade s článkom 2 ods. 1 písm. a) prílohy 38 k dohode o obchode a spolupráci. V rozhodnutí sa od Spojeného kráľovstva vyžadovalo, aby prijalo potrebné opatrenia na dosiahnutie súladu s príslušnými ustanoveniami dohody o obchode a spolupráci. [20:  Stály arbitrážny súd, vec č. 2024-45: https://pcacases.com/web/sendAttach/70467.] 

Spojené kráľovstvo následne revidovalo svoje posúdenie, pričom doň zahrnulo aktualizované vedecké prvky a posúdenia vplyvu, a prijalo nové rozhodnutie o uzavretí anglických vôd pre lov piesočnice Ammodytes tobianus. Dňa 25. júna 2025 oznámilo EÚ opatrenia, ktoré prijalo na dosiahnutie súladu s rozhodnutím. Komisia tieto informácie posúdila na základe rozhodnutia a dospela k záveru, že nebude požadovať preskúmanie súladu.
Pokiaľ ide o skupinu expertov pre spory týkajúce sa kapitoly o rovnakých podmienkach pre otvorenú a spravodlivú hospodársku súťaž a udržateľný rozvoj, Komisia podľa článku 409 dohody o obchode a spolupráci prijala 23. februára 2026 návrh rozhodnutia Rady zostaviť zoznam jednotlivcov, ktorí sú ochotní a schopní vykonávať funkciu člena skupiny expertov[footnoteRef:21]. [21:  Návrh rozhodnutia Rady o pozícii, ktorá sa má zaujať v mene Európskej únie v Osobitnom výbore pre rovnaké podmienky otvorenej a spravodlivej hospodárskej súťaže a udržateľný rozvoj v oblasti obchodu zriadenom Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej, pokiaľ ide o prijatie rozhodnutia zostaviť zoznam jednotlivcov, ktorí sú ochotní a schopní vykonávať funkciu člena skupiny expertov podľa článku 409 dohody o obchode a spolupráci: https://eur-lex.europa.eu/legal-content/SK/TXT/HTML/?uri=CELEX:52026PC0089.] 

4. [bookmark: _Toc185413382][bookmark: _Toc204769319][bookmark: _Toc226636906]Vykonávanie v jednotlivých odvetviach
V tomto oddiele sa vyzdvihujú úspechy v oblastiach politiky, na ktoré sa vzťahuje dohoda o obchode a spolupráci, a pokrok dosiahnutý pri vykonávaní opatrení dohodnutých v spoločnej dohode, ktoré patria do rozsahu pôsobnosti dohody o obchode a spolupráci. Uvádzajú sa v ňom aj údaje o obchodných tokoch tovaru a služieb medzi EÚ a Spojeným kráľovstvom.
4.1. [bookmark: _Toc185413383][bookmark: _Toc204769320][bookmark: _Toc226636907]Obchod s tovarom
Dojednania týkajúce sa obchodu stanovené v dohode o obchode a spolupráci boli celkovo účinné a fungovali dobre.
V súlade s článkom 31 dohody o obchode a spolupráci si EÚ a Spojené kráľovstvo vymieňali štatistické údaje o dovoze[footnoteRef:22]. Z nich vyplýva, že približne 39,5 % vývozu z EÚ do Spojeného kráľovstva a 48,5 % dovozu do EÚ zo Spojeného kráľovstva bolo oprávnených na preferenčné zaobchádzanie podľa obchodnej dohody. Zvyšné obchodné toky sa týkali colných položiek, ktoré už boli bez cla na základe doložky najvyšších výhod. [22:  Štatistika sa týkala dovozu v roku 2024.] 

Miery využívania preferencií[footnoteRef:23] sú stále vysoké a porovnateľné s predchádzajúcim rokom: v prípade 88 % tovaru EÚ oprávneného na preferenčné zaobchádzanie vyvezeného do Spojeného kráľovstva a v prípade 83,2 % tovaru oprávneného na preferenčné zaobchádzanie dovezeného zo Spojeného kráľovstva sa využili preferencie podľa zmluvy o obchode a spolupráci. Tieto miery sú v súlade s mierami pozorovanými v prípade ostatných partnerov, s ktorými má EÚ dohody o voľnom obchode[footnoteRef:24]. [23:  Miera využívania preferencií odráža podiel dovozu alebo vývozu vstupujúceho v rámci obchodných preferencií ako podiel celkovej hodnoty dovozu alebo vývozu oprávneného na preferenčné zaobchádzanie podľa partnerskej krajiny.]  [24:  Ďalšie podrobnosti o vykonávaní dohôd EÚ o voľnom obchode sú uvedené v správe Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o vykonávaní a presadzovaní obchodnej politiky EÚ: https://policy.trade.ec.europa.eu/enforcement-and-protection/implementing-and-enforcing-eu-trade-agreements_sk.] 

[bookmark: _Hlk204787258][bookmark: _Hlk148710669]Ďalej sa uvádza prehľad vývoja obchodných tokov tovaru[footnoteRef:25] medzi EÚ a Spojeným kráľovstvom v roku 2025. [25:  Pokiaľ nie je uvedené inak, všetky údaje sa zakladajú na štatistikách Eurostatu: https://ec.europa.eu/eurostat/web/international-trade-in-goods/overview.] 

EÚ zaznamenala výrazný prebytok v obchode s tovarom so Spojeným kráľovstvom, a to vo výške 188 miliárd EUR. EÚ vyviezla do Spojeného kráľovstva tovar v hodnote 346 miliárd EUR, čo v porovnaní s rokom 2024 predstavuje nárast o 0,8 %. Dovoz tovaru zo Spojeného kráľovstva predstavoval 159 miliárd EUR, čo je o 3,1 % menej než v roku 2024.
Odvetviami, v ktorých vývoz z EÚ do Spojeného kráľovstva zaznamenal najvyšší nárast, boli potraviny, nápoje a tabak (+3,5 %), suroviny (+3,3 %) a chemikálie a súvisiace výrobky (+3,3 %). Jedinou kategóriou vývozu, v ktorej došlo k poklesu, boli minerálne palivá (–2,5 %). Na strane dovozu sa zvýšil dovoz potravín, nápojov a tabaku (+3,8 %) a surovín (+4,1 %), zatiaľ čo dovoz ostatných kategórií tovaru klesol. Najväčší pokles bol zaznamenaný v prípade minerálnych palív (–14,2 %). Celkovo tento vývoj poukazuje na rozdielnu dynamiku obchodu v jednotlivých odvetviach s tým, že energeticky významné výrobky naďalej klesali, zatiaľ čo potraviny, nápoje a tabak a suroviny si udržali mierny rast.
V porovnaní s ostatnými krajinami mimo EÚ bol obchod EÚ s tovarom so Spojeným kráľovstvom menej dynamický. V roku 2025 sa vývoz z EÚ do iných krajín mimo EÚ zvýšil v porovnaní s rokom 2024 o 2,4 %, zatiaľ čo dovoz do EÚ z iných krajín mimo EÚ sa zvýšil o 2,9 %. Celkový obchod s tovarom so Spojeným kráľovstvom v roku 2025 predstavoval 9,8 % celkového obchodu EÚ so zahraničnými partnermi, čo je pokles z 10,1 % v roku 2024. Spojené kráľovstvo zostalo druhou najväčšou cieľovou destináciu vývozu z EÚ, do ktorej smerovalo 13,1 % celkového vývozu tovaru z EÚ v porovnaní s 13,3 % v roku 2024, hneď po Spojených štátoch amerických (20,9 %). Pokiaľ ide o dovoz, zo Spojeného kráľovstva pochádzalo 6,3 % dovozu tovaru do EÚ, čo je pokles zo 6,7 % v roku 2024, čím sa Spojené kráľovstvo zaradilo na tretie miesto za Čínu (22,3 %) a Spojené štáty americké (14,1 %). Tieto údaje potvrdzujú pokračovanie trendu identifikovaného v predchádzajúcich výročných správach Komisie o vykonávaní dohody o obchode a spolupráci, podľa ktorého obchod s tovarom s ostatnými partnermi mimo EÚ od vystúpenia Spojeného kráľovstva z EÚ rástol rýchlejšie než obchod s ním.
Pri pohľade na vývoj obchodu s tovarom od začiatku uplatňovania dohody o obchode a spolupráci v roku 2021 možno pozorovať, že vývoz z EÚ do Spojeného kráľovstva zaznamenal trvalý rast. V roku 2025 dosiahol vývoz 346 miliárd EUR, čo predstavuje nárast o 23 % oproti 282 miliardám EUR v roku 2021. Najvýraznejší ročný rast nastal v rokoch 2021 až 2022, čo odráža oživenie po vplyve pandémie ochorenia COVID-19. Naproti tomu dovoz do EÚ zo Spojeného kráľovstva bol nestálejší a prudko vzrástol zo 147 miliárd EUR v roku 2021 na 216 miliárd EUR v roku 2022, čo bolo takisto odrazom úpravy po pandémii, a potom postupne klesal na úroveň 159 miliárd EUR v roku 2025. Tento rozdiel medzi vývozom a dovozom naznačuje, že hospodárstvo EÚ sa účinne prispôsobilo novým podmienkam obchodu so Spojeným kráľovstvom po jeho vystúpení z EÚ.

Graf 1: Obchod EÚ s tovarom so Spojeným kráľovstvom v rokoch 2021 – 2025, v miliardách EUR, zdroj: Eurostat (súbor údajov ext_lt_maineu).
4.2. [bookmark: _Toc185413384][bookmark: _Toc204769321][bookmark: _Toc226636908][bookmark: _Hlk190384460]Služby a investície, digitálny obchod, verejné obstarávanie a malé a stredné podniky
Vykonávanie dohody o obchode a spolupráci v oblasti služieb a investícií, digitálneho obchodu, duševného vlastníctva, verejného obstarávania a malých a stredných podnikov vo všeobecnosti prebiehalo hladko s výnimkou pretrvávajúcich problémov v súvislosti so systémom Spojeného kráľovstva týkajúcim sa garantov pracovných víz[footnoteRef:26] uplatňovaným na poskytovateľov služieb z EÚ, na ktorých sa vzťahuje dohoda o obchode a spolupráci. [26:  Vízum pre poskytovateľa služieb (globálna obchodná mobilita): https://www.gov.uk/service-supplier-visa/eligibility.] 

Od roku 2022 EÚ v rámci spoločných orgánov dohody o obchode a spolupráci sústavne vyjadruje obavy týkajúce sa zložitosti systému, neprimeranej záťaže a neprehľadnosti[footnoteRef:27]. Požiadavka garantov naďalej bráni účinnému vykonávaniu dohody o obchode a spolupráci v prípade dodávateľov služieb z EÚ, čo sa prejavilo v tom, že za prvých deväť mesiacov roku 2025 bolo štátnym príslušníkom EÚ vydaných len 49 víz v rámci vetvy pre dodávateľov služieb, ktorá sa vzťahuje na nezávislých odborníkov z EÚ a zmluvných dodávateľov služieb. V dôsledku toho sa poskytovatelia služieb z EÚ naďalej stretávajú so značnými prekážkami pri poskytovaní služieb klientom v Spojenom kráľovstve, no vláda sa stále zdráha riešiť tento problém. Ako sa dohodlo v spoločnej dohode, cieľom dialógu o plnení záväzkov vyplývajúcich z dohody o obchode a spolupráci týkajúcich sa vstupu a prechodného pobytu fyzických osôb na obchodné účely je vyriešiť tento dlhodobý problém, ktorý bráni úplnému vykonávaniu dohody o obchode a spolupráci. [27:  Pozri správy Komisie o vykonávaní dohody o obchode a spolupráci za roky 2022, 2023 a 2024.] 

Ďalší dialóg sa viedol o plnení záväzkov vyplývajúcich z dohody o obchode a spolupráci a týkajúcich sa uznávania odborných kvalifikácií v súlade so spoločnou dohodou.
Pokiaľ ide o oblasť finančných služieb, finančné regulačné fórum EÚ a Spojeného kráľovstva, ktoré sa uskutočnilo v súlade s memorandom o porozumení[footnoteRef:28] z roku 2023, sa v roku 2025 zišlo dvakrát: 12. februára v Londýne a 1. októbra v Bruseli. Diskusie sa týkali celého radu tém vrátane výhľadov makroekonomickej a finančnej stability, bankovej regulácie, digitálnych financií, reforiem kapitálového trhu a udržateľného financovania. Po oboch zasadnutiach boli vydané spoločné vyhlásenia[footnoteRef:29], v ktorých boli zhrnuté dané výsledky. [28:  Memorandum o porozumení o vytvorení rámca pre regulačnú spoluprácu v oblasti finančných služieb medzi Európskou úniou a Spojeným kráľovstvom Veľkej Británie a Severného Írska: https://finance.ec.europa.eu/system/files/2023-09/230627-memorandum-understanding-financial-services-eu-uk_en.pdf.]  [29:  https://finance.ec.europa.eu/eu-and-world/bilateral-relations/regulatory-dialogues-united-kingdom_sk.] 

[bookmark: _Hlk184225968]Ďalej sa uvádza prehľad obchodných tokov služieb medzi EÚ a Spojeným kráľovstvom v roku 2025[footnoteRef:30]. [30:  Pokiaľ nie je uvedené inak, všetky údaje sa zakladajú na štatistikách Eurostatu: https://ec.europa.eu/eurostat/web/balance-of-payments/overview a https://ec.europa.eu/eurostat/web/international-trade-in-services/overview.] 

[bookmark: _Hlk214522268][bookmark: _Hlk184331826][bookmark: _Hlk222925372][bookmark: _Hlk214522310]V prvých troch štvrťrokoch 2025 vyviezla EÚ do Spojeného kráľovstva služby v hodnote 230 miliárd EUR, čo je v porovnaní v rovnakým obdobím v roku 2024 nárast o 5,1 %. Počas prvých troch štvrťrokov 2025 dosiahla hodnota dovozu zo Spojeného kráľovstva 183 miliárd EUR, čo je v porovnaní s rovnakým obdobím v roku 2024 nárast o 4 %. V prvých troch štvrťrokoch 2025 zaznamenala EÚ prebytok v obchode so službami so Spojeným kráľovstvom v objeme 47 miliárd EUR. Odvetviami, v ktorých vývoz z EÚ do Spojeného kráľovstva zaznamenal v roku 2025 najväčší nárast v porovnaní s rokom 2024, sú údržba a oprava zariadení (+20,7 %) a poplatky za používanie duševného vlastníctva (+20,3 %). Pokiaľ ide o dovoz, najväčší nárast zo Spojeného kráľovstva bol zaznamenaný v prípade poplatkov za používanie duševného vlastníctva (+15 %), po ktorých nasledovalo cestovanie (+12,2 %).
V prvých troch štvrťrokoch 2025 predstavoval celkový obchod so službami so Spojeným kráľovstvom 18,7 % celkového obchodu EÚ s jej medzinárodnými partnermi, čo predstavuje pokles oproti 18,6 % v rovnakom období v roku 2024. V prvých troch štvrťrokoch 2025 bolo Spojené kráľovstvo miestom určenia 19,8 % vývozu služieb z EÚ (v porovnaní s 19,1 % v rovnakom období v roku 2024), pričom väčší podiel mali len Spojené štáty americké (21,5 %). V prvých troch štvrťrokoch 2025 bolo Spojené kráľovstvo miestom pôvodu 17,5 % dovozu do EÚ (v porovnaní so 17,9 % v rovnakom období v roku 2024), pričom väčší podiel mali len Spojené štáty americké (36,5 %).
[bookmark: _Hlk214522424][bookmark: _Hlk214523018]Pri pohľade na vývoj obchodu so službami od začiatku uplatňovania dohody o obchode a spolupráci v roku 2021 možno pozorovať, že vývoz služieb z EÚ do Spojeného kráľovstva vykazuje stabilný rast, keď sa z objemu 150 miliárd EUR v prvých troch štvrťrokoch 2021 zvýšil na objem 230 miliárd EUR v prvých troch štvrťrokoch 2025, čo predstavuje nárast o viac ako 53 %. Dovoz služieb zo Spojeného kráľovstva do EÚ takisto stabilne rástol a z objemu 125 miliárd EUR v roku 2021 sa zvýšil na 183 miliárd EUR v roku 2025 (+47 %). Najvýraznejší rast nastal v rokoch 2021 až 2022, ktorý odrážal oživenie po tom, ako odznel vplyv ochorenia COVID-19 na cestovanie, cestovný ruch a iné odvetvia služieb. Celkovo tieto trendy naznačujú, že obchod so službami so Spojeným kráľovstvom neustále rastie, a to tak v prípade vývozu, ako aj dovozu.

Graf 2: Obchod EÚ so službami so Spojeným kráľovstvom počas prvých troch štvrťrokov 2021 – 2025 v miliardách EUR, zdroj: Eurostat (súbor údajov bop_eu6_q).
4.3. [bookmark: _Toc204769322][bookmark: _Toc226636909][bookmark: _Toc185413385]Práva duševného vlastníctva
Úrad EÚ pre duševné vlastníctvo a Úrad Spojeného kráľovstva pre duševné vlastníctvo pokračovali v rokovaniach o memorande o porozumení s cieľom zlepšiť administratívnu spoluprácu v oblasti duševného vlastníctva, ako sa uvádza v článku 273 ods. 2 písm. g) dohody o obchode a spolupráci.
4.4. [bookmark: _Toc204769323][bookmark: _Toc226636910]Rovnaké podmienky hospodárskej súťaže
[bookmark: _Hlk215156914]Ako sa poznamenáva v spoločnej dohode, prvá doplnková dohoda podľa článku 361 ods. 4 dohody o obchode a spolupráci bola schválená v roku 2025 a podpísaná 25. februára 2026[footnoteRef:31]. Dohoda o spolupráci v oblasti hospodárskej súťaže: [31:  https://ec.europa.eu/commission/presscorner/detail/sk/ip_26_454.] 

· zavádza sa ňou rámec pre spoluprácu v oblasti hospodárskej súťaže medzi Komisiou a orgánmi členských štátov EÚ na ochranu hospodárskej súťaže na jednej strane a Úradom Spojeného kráľovstva na ochranu hospodárskej súťaže a trhov na druhej strane,
· stanovuje sa v nej, že na dôležité protimonopolné vyšetrovania a vyšetrovania týkajúce sa fúzií by mala byť každá strana upozornená,
· v prípade potreby umožňuje koordináciu vyšetrovaní medzi dotknutými jurisdikciami (čo môže na strane EÚ zahŕňať Komisiu alebo orgány členských štátov na ochranu hospodárskej súťaže v závislosti od prípadu),
· stanovujú sa v nej jasné zásady spolupráce, ktorých cieľom je predchádzať konfliktom medzi jurisdikciami.
4.5. [bookmark: _Toc185413386][bookmark: _Toc204769324][bookmark: _Toc226636911]Energetika
Najvýznamnejším vývojom v oblasti energetiky v roku 2025 bola politická dohoda dosiahnutá na samite EÚ a Spojeného kráľovstva 19. mája o priebežnom predĺžení spolupráce medzi stranami dohody v oblasti energetiky. Obidve strany majú spoločnú politickú dohodu, že ciele dohody o obchode a spolupráci v oblasti energetiky by sa mali nepretržite sledovať, a preto je vhodné predĺžiť uplatňovanie hlavy týkajúcej sa energetiky. Táto myšlienka bola formalizovaná prijatím vyhlásenia č. 1/2025[footnoteRef:32] a rozhodnutia Rady pre partnerstvo č. 2/2025[footnoteRef:33] z 19. júna 2025, ktorým sa ustanovuje prvé predĺženie do 31. marca 2027. Tento rámec poskytuje stabilitu a predvídateľnosť pre zainteresované strany v EÚ aj v Spojenom kráľovstve, uľahčuje obchod a zabezpečuje stabilitu trhu. [32:  Spoločné vyhlásenie Únie a Spojeného kráľovstva v Rade pre partnerstvo zriadenej Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 1/2025 z 19. júna 2025: https://eur-lex.europa.eu/legal-content/SK/TXT/?uri=OJ%3AL_202501232.]  [33:  Rozhodnutie Rady pre partnerstvo zriadenej Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 2/2025 z 19. júna 2025, ktorým sa predkladá výklad článku 331 ods. 2 a predlžuje uplatňovanie druhej časti prvého podokruhu hlavy VIII (Energetika) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej: https://eur-lex.europa.eu/legal-content/SK/TXT/?uri=OJ%3AL_202501230.] 

[bookmark: _Hlk214543247]Pokiaľ ide o dojednania o obchodovaní s elektrinou, Osobitný výbor pre energetiku pokračoval v skúmaní multiregionálneho pružného prepojenia objemu (ďalej len „MRLVC“) uvedeného v prílohe 29 k dohode o obchode a spolupráci. V súlade s odporúčaním č. 1/2024[footnoteRef:34] prevádzkovatelia prenosových sústav pre elektrinu EÚ a Spojeného kráľovstva 30. septembra 2025 predložili Osobitnému výboru pre energetiku spoločnú správu o vykonávaní MRLVC. Na druhej strane 27. a 28. októbra 2025 vnútroštátne regulačné orgány Spojeného kráľovstva v oblasti energetiky a Agentúra EÚ pre spoluprácu regulačných orgánov v oblasti energetiky predložili svoje neformálne stanoviská Osobitnému výboru pre energetiku, ktorý ich bude ďalej posudzovať v roku 2026. V týchto dokumentoch sa nestanovil uspokojivý spôsob, ako postupovať v prípade MRLVC. [34:  Odporúčanie Osobitného výboru pre energetiku zriadeného článkom 8 ods. 1 písm. l) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 1/2024 z 19. decembra 2024, každej zmluvnej strane, pokiaľ ide o prípravu technických postupov na efektívne využívanie elektrických prepojovacích vedení: https://eur-lex.europa.eu/legal-content/SK/TXT/?uri=CELEX%3A22025D0706&qid=1756374227559.] 

Európska komisia a Spojené kráľovstvo v dôsledku toho na základe spoločnej dohody uskutočnili a ukončili prieskumné rozhovory o účasti Spojeného kráľovstva na vnútornom trhu EÚ s elektrinou. Európska komisia na tomto základe prijala odporúčanie pre rámec rokovaní o účasti Spojeného kráľovstva na vnútornom trhu EÚ s elektrinou a o finančnom príspevku Spojeného kráľovstva na znižovanie hospodárskych a sociálnych rozdielov medzi regiónmi EÚ[footnoteRef:35]. [35:  https://eur-lex.europa.eu/legal-content/SK/TXT/HTML/?uri=COM:2025:804:FIN.] 

Napokon pracovná skupina pre bezpečnosť dodávok, zriadená rozhodnutím č. 2/2024[footnoteRef:36] Osobitného výboru pre energetiku, sa v roku 2025 zišla trikrát, aby prijala svoj mandát a prediskutovala bezpečnosť dodávok pred letným a zimným obdobím. [36:  Rozhodnutie Osobitného výboru pre energetiku zriadeného článkom 8 ods. 1 písm. l) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 2/2024 zo 7. novembra 2024, pokiaľ ide o zriadenie pracovnej skupiny pre bezpečnosť dodávok: https://eur-lex.europa.eu/legal-content/SK/TXT/?uri=CELEX%3A22025D0705&qid=1756375999645.] 

4.6. [bookmark: _Hlk157433161][bookmark: _Toc185413387][bookmark: _Toc204769325][bookmark: _Toc226636912]Doprava
Vykonávanie dohody o obchode a spolupráci v oblasti dopravy pokračovalo hladko a zameriavalo sa na účinný výkon práv, ktoré si zmluvné strany navzájom udelili.
V oblasti bezpečnosti letectva Agentúra Európskej únie pre bezpečnosť letectva (EASA) v zmysle článku 446 v spojení s prílohou 30 k dohode o obchode a spolupráci schválila 23 z 32 žiadostí na overenie osvedčení, ktoré vydal orgán civilného letectva Spojeného kráľovstva. S podporou agentúry EASA orgány Spojeného kráľovstva overili 4 z 11 projektov predložených žiadateľmi z EÚ, čo zodpovedá očakávaným úrovniam činnosti v prípade overovania osvedčení.
V oblasti leteckej dopravy sa očakávalo, že do konca roka 2025 dosiahne letecká doprava medzi EÚ a Spojeným kráľovstvom úrovne spred pandémie. Medzi členskými štátmi EÚ a Spojeným kráľovstvom bolo uzavretých spolu 26 dojednaní týkajúcich sa nákladných služieb a postupov schvaľovania nepravidelných letov podľa článku 419 ods. 4 a článku 419 ods. 9 dohody o obchode a spolupráci[footnoteRef:37]. Okrem toho členské štáty EÚ a Spojené kráľovstvo udelili ad hoc povolenia na pravidelné lety prepravujúce tovar alebo cestujúcich medzi Spojeným kráľovstvom a EÚ nad rámec slobôd stanovených v článku 419 dohody o obchode a spolupráci. Spojené kráľovstvo a 25 členských štátov udelili tieto povolenia prostredníctvom tzv. blokových povolení, ktoré sa vzťahujú na určitý počet letov daného leteckého dopravcu. [37:  So Spojeným kráľovstvom majú podpísané dvojstranné dohody tieto členské štáty: Belgicko, Bulharsko, Cyprus, Česko, Dánsko, Estónsko, Fínsko, Francúzsko, Grécko, Holandsko, Chorvátsko, Írsko, Litva, Lotyšsko, Luxembursko, Maďarsko, Malta, Nemecko, Rakúsko, Slovensko, Slovinsko, Švédsko a Taliansko.] 

V oblasti cestnej dopravy pokračovali práce na vykonávaní ustanovení dohody o obchode a spolupráci týkajúcich sa výmeny informácií a údajov obsiahnutých vo vnútroštátnych elektronických registroch (pozri časť A oddiel 1 článok 14 prílohy 31 k dohode o obchode a spolupráci). Súčasťou toho bolo pripojenie Spojeného kráľovstva od 1. januára 2026 k Európskym registrom podnikov cestnej dopravy, čo umožňuje výmenu informácií o závažných porušeniach, ktorých sa dopustili podniky cestnej dopravy v druhej zmluvnej strane, ako aj ďalších informácií obsiahnutých vo vnútroštátnych elektronických registroch. Tieto iniciatívy si kladú za cieľ posilniť spoluprácu a zlepšiť výmenu údajov medzi EÚ a Spojeným kráľovstvom a boli formalizované prostredníctvom rozhodnutí č. 1/2025, č. 2/2025 a č. 3/2025 Osobitného výboru pre cestnú dopravu[footnoteRef:38]. [38:  Rozhodnutie Osobitného výboru pre cestnú dopravu č. 1/2025, pokiaľ ide o zoznam kategórií, druhov a stupňov závažnosti závažných porušení, ktoré môžu viesť k strate bezúhonnosti prevádzkovateľa cestnej nákladnej dopravy: EUR-Lex – 22025D2330 – SK – EUR-Lex a rozhodnutie Osobitného výboru pre cestnú dopravu č. 2/2025, pokiaľ ide o vnútroštátne elektronické registre podnikov cestnej dopravy a spôsoby výmeny informácií obsiahnutých v týchto registroch: https://eur-lex.europa.eu/legal-content/SK/TXT/?uri=OJ:L_202502331.] 

4.7. [bookmark: _Toc185413388][bookmark: _Toc204769326][bookmark: _Toc226636913]Rybárstvo
Prelomová politická dohoda dosiahnutá na samite EÚ a Spojeného kráľovstva, ktorá zaručuje úplný recipročný prístup do vôd po 30. júni 2026 až do 30. júna 2038, je najvýznamnejším vývojom v oblasti rybárstva. Táto dohoda, formalizovaná rozhodnutím Rady pre partnerstvo č. 1/2025[footnoteRef:39] a rozhodnutím Osobitného výboru pre rybolov č. 1/2025[footnoteRef:40] zriadeného na základe dohody o obchode a spolupráci, poskytuje rybárom EÚ dlhodobú stabilitu a predvídateľnosť, zabezpečuje ich práva a chráni ich živobytie a predstavuje významný krok vpred pri vykonávaní spoločnej dohody. [39:  Rozhodnutie Rady pre partnerstvo zriadenej Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 1/2025 z 18. júna 2025, ktorým sa predkladá výklad článku 508 ods. 2 písm. d) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej: https://eur-lex.europa.eu/legal-content/SK/TXT/?uri=OJ%3AL_202501229.]  [40:  Rozhodnutie Osobitného výboru pre rybolov č. 1/2025, pokiaľ ide o úpravu úrovne a podmienok prístupu, ktorý každá zmluvná strana udelí plavidlám druhej zmluvnej strany na účely rybolovu vo svojich vodách od 1. júla 2026 do 30. júna 2038: https://eur-lex.europa.eu/legal-content/SK/TXT/?uri=OJ:L_202501231.] 

[bookmark: _Hlk218760230][bookmark: _Hlk210125164]Okrem toho sa Komisia aktívne zapojila do diskusií so Spojeným kráľovstvom o jeho chránených morských oblastiach. Komisia plne podporuje ochranu morských ekosystémov, zároveň však zdôrazňuje potrebu prístupov, ktorými sa zabezpečí rovnováha medzi ochranou so sociálno-ekonomickými aspektmi a ochranou rybolovných práv EÚ. Komisia je naďalej odhodlaná viesť konštruktívny dialóg s orgánmi Spojeného kráľovstva.
Nakoniec v decembri 2025 EÚ a Spojené kráľovstvo ukončili svoje každoročné konzultácie v zmysle článku 498 dohody o obchode a spolupráci s cieľom stanoviť celkové povolené výlovy spoločne využívaných populácií rýb na rok 2026. Dohodou sa zabezpečuje, že flotily EÚ môžu vyloviť až 288 000 ton s hodnotou viac ako 1,2 miliardy EUR.
4.8. [bookmark: _Toc185413389][bookmark: _Toc204769327][bookmark: _Toc226636914]Koordinácia sociálneho zabezpečenia
Vykonávanie Protokolu o koordinácii v oblasti sociálneho zabezpečenia, ktorý je pripojený k dohode o obchode a spolupráci (ďalej len „protokol“), pokračovalo rovnako ako v predchádzajúcich rokoch konštruktívnym spôsobom a nezistili sa žiadne systémové ani štrukturálne problémy.
Osobitný výbor pre koordináciu sociálneho zabezpečenia vykonal technickú prácu najmä v oblasti: i) zmien štruktúrovaných elektronických dokumentov a prenosných dokumentov; ii) postupov náhrady nákladov na nemocenské dávky; iii) transpozície príslušných rozhodnutí Správnej komisie pre koordináciu systémov sociálneho zabezpečenia a iv) prieskumných rozhovorov o možnosti zahrnúť do vykonávacích pravidiel protokolu nové ustanovenie, ktoré by štátom umožnilo odchýliť sa od pravidiel o uplatniteľných právnych predpisoch na základe spoločnej dohody v presne vymedzených situáciách a v záujme dotknutých osôb. V roku 2025 neboli prijaté žiadne rozhodnutia ani odporúčania.
4.9. [bookmark: _Toc185413390][bookmark: _Toc204769328][bookmark: _Toc226636915]Spolupráca v oblasti presadzovania práva a justičná spolupráca v trestných veciach
V roku 2025 sa dosiahol ďalší pokrok v posilňovaní spolupráce v tejto oblasti.
Do konca roka si 25 členských štátov a Spojené kráľovstvo navzájom udelili prístup do svojich vnútroštátnych databáz odtlačkov prstov v súlade s článkom 534 dohody o obchode a spolupráci. Tento postup vychádzal z pokroku dosiahnutého v roku 2024, keď si všetky členské štáty a Spojené kráľovstvo v súlade s článkom 530 dohody o obchode a spolupráci navzájom udelili prístup do svojich vnútroštátnych databáz DNA na účely automatizovaného vyhľadávania.
Pokiaľ ide o výmenu údajov o evidencii vozidiel, v Spojenom kráľovstve sa uskutočnila hodnotiaca návšteva a pilotný projekt s cieľom posúdiť plnenie povinností stanovených v tretej časti hlavy II dohody o obchode a spolupráci. Na základe výslednej hodnotiacej správy zo 17. októbra 2025 určí Rada dátum, od ktorého môžu členské štáty začať poskytovať údaje Spojenému kráľovstvu. Po prijatí tohto rozhodnutia budú môcť členské štáty aj Spojené kráľovstvo navzájom vykonávať automatizované vyhľadávanie vo svojich vnútroštátnych databázach, ako sa stanovuje v článku 537 dohody o obchode a spolupráci.
Europol a Národná kriminálna agentúra Spojeného kráľovstva podpísali 24. septembra pracovnú dohodu o styčných dôstojníkoch vyslaných Spojeným kráľovstvom do Europolu. Táto dohoda umožňuje Spojenému kráľovstvu vyslať do Europolu až 20 styčných dôstojníkov a špecifikujú sa v nej úlohy styčných dôstojníkov, ich práva a povinnosti a súvisiace náklady v súlade s článkom 577 ods. 2 písm. d) dohody o obchode a spolupráci.
V súlade s článkom 630 ods. 2 dohody o obchode a spolupráci EÚ preskúmala svoje oznámenia Spojenému kráľovstvu, pokiaľ ide o odovzdávanie vyžiadaných osôb, a oznámila to Osobitnému výboru pre spoluprácu v oblasti presadzovania práva a justičnú spoluprácu. Takéto preskúmanie sa musí vykonať každých päť rokov od nadobudnutia platnosti dohody o obchode a spolupráci[footnoteRef:41]. [41:  Oznámenia podľa tretej časti Dohody o obchode a spolupráci medzi Európskou úniou a Spojeným kráľovstvom (Spolupráca v oblasti presadzovania práva a justičná spolupráca v trestných veciach) – preskúmanie oznámení adresovaných Spojenému kráľovstvu v rámci spoločného preskúmania tretej časti dohody o obchode a spolupráci (článok 630 dohody o obchode a spolupráci): https://eur-lex.europa.eu/legal-content/SK/TXT/?uri=OJ:C_202506451.] 

4.10. [bookmark: _Toc185413391][bookmark: _Toc204769329][bookmark: _Toc226636916]Pridruženie Spojeného kráľovstva k určitým programom EÚ
Od roku 2024 je Spojené kráľovstvo pridružené k viacerým programom EÚ vrátane programu Horizont Európa a zložky Copernicus Vesmírneho programu Únie. To umožňuje subjektom zo Spojeného kráľovstva zapájať sa do projektov spolupráce v oblasti výskumu a inovácií v celej EÚ i mimo nej.
Podľa najnovších údajov[footnoteRef:42] je Spojené kráľovstvo od roku 2024 štvrtým najväčším príjemcom grantov zo všetkých zúčastnených krajín (po Nemecku, Španielsku a Francúzsku[footnoteRef:43]), pričom subjekty zo Spojeného kráľovstva získali z programu Horizont Európa približne 1,2 miliardy EUR. Spojené kráľovstvo je takisto lídrom, pokiaľ ide o akcie Marie Curie-Skłodowskej, ktoré umožňujú univerzitám a inštitúciám v tejto krajine zúčastňovať sa na doktorandských sieťach a koordinovať projekty. [42:  Údaje k októbru 2025.]  [43:  Prehľad programu Horizont: R&I Country Profile – Welcome | Sheet – Qlik Sense (Profil krajiny v oblasti výskumu a inovácií – Vitajte | Hárok – Qlik Sense).] 

Okrem toho sa na samite, ktorý sa konal v máji 2025, obidve strany dohodli, že budú pracovať na pridružení Spojeného kráľovstva k programu Erasmus+. Rokovania o pridružení Spojeného kráľovstva od 1. januára 2027 ukončila Komisia v decembri 2025[footnoteRef:44]. Po nich bude nasledovať návrh Komisie predložený Rade na zmenu protokolu I k dohode o obchode a spolupráci, po ktorom budú zas nasledovať legislatívne a procedurálne kroky potrebné na to, aby Osobitný výbor pre účasť na programoch Únie prijal aktualizované podmienky protokolu I, ktorým sa riadi pridruženie Spojeného kráľovstva k programu Erasmus+. Znamená to významný krok smerom k širšej účasti na mobilite medzi EÚ a Spojeným kráľovstvom, ako aj k spolupráci vo všetkých sektoroch, na ktoré sa program vzťahuje (vzdelávanie, odborná príprava, mládež a šport). [44:  https://ec.europa.eu/commission/presscorner/detail/sk/statement_25_3103.] 

4.11. [bookmark: _Toc226636917]Ostatné oblasti
[bookmark: _Hlk215156840]V oblasti zdravotnej bezpečnosti sa uskutočnili prieskumné rozhovory s cieľom maximalizovať dvojstrannú spoluprácu pri odhaľovaní budúcich pandémií a pripravenosti na ne a pri reakcii na vznikajúce ohrozenia zdravia.
V súlade so spoločnou dohodou a po prijatí rozhodnutia Rady[footnoteRef:45] a smerníc na rokovania 11. júna 2025 sa začali rokovania s cieľom uzavrieť medzinárodnú dohodu o mládežníckom programe na získavanie skúseností, ktorou sa zavedie nový vízový režim a uľahčí účasť mladých ľudí z EÚ a zo Spojeného kráľovstva na rôznych aktivitách. [45:  Rozhodnutie Rady (EÚ) 2025/1286 z 20. júna 2025 o poverení začať rokovania so Spojeným kráľovstvom Veľkej Británie a Severného Írska o dohode o mládežníckom programe na získavanie skúseností: https://eur-lex.europa.eu/eli/dec/2025/1286/oj/slk.] 

5. [bookmark: _Toc86154517][bookmark: _Toc185413393][bookmark: _Toc204769330][bookmark: _Toc226636918]Vývoj práva Spojeného kráľovstva
V súlade s prebiehajúcim monitorovaním Komisie sa v tomto oddiele skúma legislatívny vývoj v Spojenom kráľovstve, ako sa vyžaduje v článku 2 ods. 4 rozhodnutia Rady (EÚ) 2021/689, s osobitným zameraním na najvýznamnejšie opatrenia týkajúce sa vykonávania dohody o obchode a spolupráci.
Pokiaľ ide o oblasť kontroly subvencií, vláda pokračovala v zdokonaľovaní rámca stanoveného zákonom o kontrole subvencií z roku 2022[footnoteRef:46]. Nariadeniami o kontrole subvencií (subvencie a schémy záujmu alebo osobitného záujmu) (zmena) z roku 2025[footnoteRef:47], účinnými od augusta 2025, sa zvýšila finančná hranica pre povinné postúpenie dotácií a schém v odvetviach, ktoré nie sú citlivé, Úradu na ochranu hospodárskej súťaže a trhov z 10 miliónov GBP na 25 miliónov GBP. V dôsledku toho Úrad na ochranu hospodárskej súťaže a trhov odhadol 28 % zníženie počtu subvencií, ktoré skúmal poradenský útvar pre subvencie. [46:  Zákon o kontrole subvencií z roku 2022.]  [47:  https://www.legislation.gov.uk/uksi/2025/845/made.] 

Pokiaľ ide o normy v pracovnej a sociálnej oblasti, zákonom o zamestnaneckých právach z roku 2025[footnoteRef:48] sa zaviedli reformy pracovného práva v Anglicku, Škótsku a vo Walese. Medzi kľúčové ustanovenia, ktoré EÚ privítala, patria aktualizácie postupov pri prepúšťaní, povinnosti zamestnávateľov v oblasti rovnosti, funkcie odborových zväzov a presadzovanie právnych predpisov v oblasti trhu práce. Cieľom tohto zákona je najmä ukončiť pracovné zmluvy na nula hodín priznaním práv na zaručený pracovný čas a modernizovať právne predpisy o odborových zväzoch, a to aj zrušením kontroverzného zákona o štrajkoch (minimálne úrovne služieb) z roku 2023[footnoteRef:49], na ktorý Komisia upozornila vo svojej správe o vykonávaní dohody o obchode a spolupráci za rok 2023[footnoteRef:50]. [48:  https://assets.publishing.service.gov.uk/media/69440cd78f4636fa2c547e8a/employment-rights-act-2025-overview.pdf.]  [49:  https://www.legislation.gov.uk/ukpga/2023/39.]  [50:  https://eur-lex.europa.eu/legal-content/SK/TXT/?uri=celex:52024DC0127.] 

Pokiaľ ide o právne predpisy v oblasti klímy a životného prostredia, zákonom o zriadení Great British Energy z roku 2025[footnoteRef:51] sa zriaďuje spoločnosť Great British Energy (GBE), verejná energetická spoločnosť, ktorej úlohou je urýchliť rozvoj čistej domácej energie. Týmto zákonom sa spoločnosti GBE udeľuje právomoc investovať do infraštruktúry na výrobu energie a spravovať ju, čím sa podporuje environmentálna udržateľnosť a energetická bezpečnosť. Keďže sa má investovať viac ako 8,3 miliardy GBP, Komisia starostlivo dohliada na vykonávanie, aby sa zabezpečil súlad so záväzkami Spojeného kráľovstva vyplývajúcimi z dohody o obchode a spolupráci. [51:  https://www.legislation.gov.uk/ukpga/2025/16.] 

Okrem toho je zámerom zákona o plánovaní a infraštruktúre z roku 2025[footnoteRef:52] zefektívniť realizáciu kritickej infraštruktúry zavedením strategického územného plánovania v celom Anglicku a urýchlením veľkých projektov na podporu hospodárskeho rastu a environmentálnej udržateľnosti. Týmto zákonom sa menia pravidlá plánovania a infraštruktúry a nahrádzajú sa povinnosti environmentálneho plánovania poplatkom pre developerov, ktorý sa odvádza do Fondu na obnovu prírody a slúži na financovanie projektov obnovy. Okrem toho sa ním zjednodušuje schvaľovanie „národne významných projektov infraštruktúry“ a elektrickej infraštruktúry. Ide o dôležitý vývoj v tejto oblasti a Komisia aktívne monitoruje jeho vplyv na obchod, investície a potenciálne nedodržiavanie povinností neznižovania úrovne ochrany podľa dohody o obchode a spolupráci. [52:  https://www.legislation.gov.uk/ukpga/2025/34/enacted.] 

Pokiaľ ide o reguláciu výrobkov, zákon o regulácii výrobkov a metrológii z roku 2025[footnoteRef:53] predstavuje komplexnú reformu rámca Spojeného kráľovstva v oblasti bezpečnosti výrobkov, metrológie a ochrany spotrebiteľa. Splnomocňuje ministra, aby zaviedol predpisy upravujúce bezpečnosť, efektívnosť a presnosť výrobkov vrátane zariadení na váženie a meranie, a jeho pôsobnosť sa rozširuje na montérov výrobkov. Zákon takisto umožňuje štandardizáciu meracích jednotiek, stanovujú sa ním postupy regulačného dohľadu a zabezpečuje sa koordinácia s decentralizovanými správami. Hoci sa na niektoré odvetvia, ako napríklad potraviny, lieky, vojenské vybavenie, lietadlá a niektoré poľnohospodárske výrobky, nevzťahuje, týmto zákonom sa vytvárajú základy pre budúce sekundárne právne predpisy vrátane pravidiel zameraných na online trhoviská a digitálny obchod. Monitorovanie vykonávania zákona je nevyhnutné na to, aby Komisia mohla udržiavať súlad s dohodou o obchode a spolupráci a predvídať regulačné zmeny ovplyvňujúce cezhraničný obchod. [53:  https://www.legislation.gov.uk/ukpga/2025/20.] 

Pokiaľ ide o oblasť ochrany údajov, zákonom o údajoch (ich používaní a prístupe k nim) z roku 2025[footnoteRef:54], ktorý bol prijatý v júni 2025 a nadobudne účinnosť postupne v období od júna 2025 do júna 2026, sa reformuje rámec ochrany údajov Spojeného kráľovstva v oblasti digitálneho overovania a výmeny údajov. Týmto zákonom sa mení všeobecné nariadenie o ochrane údajov a zákon o ochrane údajov z roku 2018, pričom sa ním ustanovujú nové právne dôvody na spracúvanie osobných údajov v určitých oblastiach verejného záujmu, umožňujú sa schémy inteligentných údajov na bezpečnú výmenu údajov, vytvára sa právny rámec pre služby digitálnej identity a zriaďuje sa Národný register podzemných vedení a zariadení. [54:  https://www.legislation.gov.uk/ukpga/2025/18/contents.] 

V júni 2025 Európska komisia prijala technické predĺženie platnosti dvoch rozhodnutí o primeranosti z roku 2021 o šesť mesiacov[footnoteRef:55] s cieľom posúdiť dôsledky zákona o údajoch (ich používaní a prístupe k nim) z roku 2025. V júli 2025 dospela k záveru, že právny rámec Spojeného kráľovstva poskytuje záruky ochrany údajov vrátane záruk zmenených zákonom o údajoch (ich používaní a prístupe k nim) z roku 2025, ktoré sú v podstate rovnocenné so zárukami EÚ, a následne začala proces, v rámci ktorého má Rada prijať nové rozhodnutia o primeranosti[footnoteRef:56]. Dňa 19. decembra 2025 boli tieto rozhodnutia o primeranosti prijaté[footnoteRef:57]. Rozhodnutia o primeranosti sa budú pravidelne preskúmavať každé štyri roky, a ak sa ich platnosť nepredĺži, skončí 27. decembra 2031. [55:  Vykonávacie rozhodnutie Komisie z 24. júna 2025, ktorým sa mení vykonávacie rozhodnutie (EÚ) 2021/1772 z 28. júna 2021 podľa nariadenia Európskeho parlamentu a Rady (EÚ) 2016/679 o primeranej ochrane osobných údajov Spojeným kráľovstvom: https://commission.europa.eu/document/download/adaf1cfc-6c2d-43a4-9e9a-928c64f2f983_en?filename=Extension%20of%20the%20UK%20Data%20Adequacy%20Decision.pdf.]  [56:  Vykonávacie rozhodnutie Komisie, ktorým sa mení vykonávacie rozhodnutie (EÚ) 2021/1772 z 28. júna 2021 podľa nariadenia Európskeho parlamentu a Rady (EÚ) 2016/679 o
primeranej ochrane osobných údajov Spojeným kráľovstvom [oznámené pod číslom C(2021)4800]: https://commission.europa.eu/document/download/6f636fa0-30d4-4c05-a713-64484ad913fa_en?filename=Draft%20Renewal%20of%20EU%20adequacy%20decision%20for%20the%20UK%20under%20the%20GDPR.pdf.]  [57:  https://ec.europa.eu/commission/presscorner/detail/sk/ip_25_3059.] 

6. [bookmark: _Toc120291013][bookmark: _Toc86061903][bookmark: _Toc86154525][bookmark: _Toc185413397][bookmark: _Toc204769334][bookmark: _Toc226636919]Závery
Po piatich rokoch vykonávania sa ukázalo, že dohoda o partnerstve a spolupráci je spoľahlivým a účinným základom vzťahov medzi EÚ a Spojeným kráľovstvom a jej vykonávanie celkovo pokročilo dobre. Problémy uvedené v tejto správe predstavujú výnimky vzhľadom na rozsah a hĺbku spolupráce nadviazanej na základe dohody o obchode a spolupráci.
Ako sa opätovne potvrdilo v spoločnej dohode prijatej na prvom samite EÚ a Spojeného kráľovstva, ktorý sa konal 19. mája 2025, dohoda o obchode a spolupráci zostáva základným kameňom rozvoja nového strategického partnerstva medzi EÚ a Spojeným kráľovstvom a naďalej slúži ako hlavný nástroj na prehĺbenie spolupráce v meniacom sa geopolitickom kontexte.
Posúdenie Komisie potvrdzuje, že po piatich rokoch poskytuje dohoda o obchode a spolupráci stabilný, predvídateľný a vzájomne prospešný rámec, ktorý bude ďalej posilnený novými dohodami plánovanými v rámci spoločnej dohody.
[bookmark: _Toc185413398][bookmark: _Toc204769335]

[bookmark: _Toc226636920]Príloha 1: Zasadnutia spoločných orgánov a iných štruktúr zriadených na základe dohody o obchode a spolupráci[footnoteRef:58] [58:  Programy a zápisnice zo zasadnutí Rady pre partnerstvo a osobitných výborov zriadených na základe dohody o obchode a spolupráci sú k dispozícii na: https://ec.europa.eu/info/strategy/relations-non-eu-countries/relations-united-kingdom/eu-uk-trade-and-cooperation-agreement/meetings-eu-uk-partnership-council-and-specialised-committees-under-trade-and-cooperation-agreement_sk.] 

	Dátum

	Spoločný orgán/štruktúra

	28. januára
	Bezpečnosť dodávok energie (pracovná skupina): 1. zasadnutie

	4. februára
	Dialóg o boji proti terorizmu – článok 768 dohody o obchode a spolupráci: 2. zasadnutie

	10. februára
	Spolupráca dozorných orgánov (životné prostredie/klíma) – článok 395 dohody o obchode a spolupráci: 1. zasadnutie

	12. februára
	Finančné regulačné fórum EÚ a Spojeného kráľovstva: 3. zasadnutie

	26. februára 
	Rybolov (pracovná skupina): 9. zasadnutie

	17. – 18. marca
	Parlamentné zhromaždenie partnerstva: 5. zasadnutie

	25. marca
	Domáca poradná skupina EÚ: 14. zasadnutie

	14. mája
	Rybolov (osobitný výbor): 10. zasadnutie

	22. mája
	Bezpečnosť dodávok energie (pracovná skupina): 2. zasadnutie

	4. júna
	Ekologické produkty (pracovná skupina): 2. zasadnutie

	5. júna
	Lieky (pracovná skupina): 2. zasadnutie

	11. júna
	Letecká doprava (osobitný výbor): 5. zasadnutie

	12. júna 
	Motorové vozidlá a ich časti (pracovná skupina): 2. zasadnutie

	13. júna
	Domáca poradná skupina EÚ: 15. zasadnutie

	18. júna
	Energetika (osobitný výbor): 6. zasadnutie

	24. júna
	Fórum občianskej spoločnosti: 4. zasadnutie

	16. júla
	Rybolov (pracovná skupina): 10. zasadnutie

	17. septembra
	Rybolov (osobitný výbor): 11. zasadnutie

	29. septembra
	Sanitárne a rastlinolekárske opatrenia (osobitný výbor v oblasti obchodu): 5. zasadnutie

	1. októbra
	Finančné regulačné fórum EÚ a Spojeného kráľovstva: 4. zasadnutie

	2. októbra
	Administratívna spolupráca v oblasti DPH a vymáhania daní a poplatkov (osobitný výbor v oblasti obchodu): 5. zasadnutie

	8. októbra
	Verejné obstarávanie (osobitný výbor v oblasti obchodu): 5. zasadnutie

	9. októbra
	Duševné vlastníctvo (osobitný výbor v oblasti obchodu): 5. zasadnutie

	15. októbra
	Rovnaké podmienky otvorenej a spravodlivej hospodárskej súťaže a udržateľný rozvoj (osobitný výbor v oblasti obchodu): 5. zasadnutie

	16. októbra
	Colná spolupráca a pravidlá pôvodu (osobitný výbor v oblasti obchodu): 5. zasadnutie

	22. októbra
	Technické prekážky obchodu (osobitný výbor v oblasti obchodu): 5. zasadnutie

	23. októbra
	Služby, investície a digitálny obchod (osobitný výbor v oblasti obchodu): 5. zasadnutie

	30. októbra
	Cestná doprava (osobitný výbor): 5. zasadnutie 

	6. novembra
	Tovar (osobitný výbor v oblasti obchodu): 5. zasadnutie

	7. novembra
	Energetika (osobitný výbor): 7. zasadnutie

	12. novembra
	Regulačná spolupráca (osobitný výbor v oblasti obchodu): 5. zasadnutie

	18. – 19. novembra
	Parlamentné zhromaždenie partnerstva: 6. zasadnutie

	21. novembra
	Dialóg o škodlivých daňových režimoch: 2. zasadnutie

	26. novembra
	Bezpečnosť letectva (osobitný výbor): 5. zasadnutie

	1. decembra
	Koordinácia sociálneho zabezpečenia (osobitný výbor): 5. zasadnutie

	4. decembra
	Výbor pre obchodné partnerstvo: 5. zasadnutie 

	4. decembra
	Spolupráca v oblasti presadzovania práva a justičná spolupráca (osobitný výbor): 5. zasadnutie

	[bookmark: _Hlk215156625]9. – 10. decembra
	Dialóg o kybernetických otázkach – článok 703 dohody o obchode a spolupráci: 3. zasadnutie

	15. decembra
	Účasť na programoch Únie (osobitný výbor): 5. zasadnutie


[bookmark: _Toc185413400][bookmark: _Toc204769336]


[bookmark: _Toc226636921][bookmark: _Hlk187697968]Príloha 2: Rozhodnutia, odporúčania a vyhlásenia prijaté Radou pre partnerstvo a výbormi zriadenými na základe dohody o obchode a spolupráci
	Dátum
	Rozhodnutie alebo odporúčanie

	18. júna 2025
	Rozhodnutie Rady pre partnerstvo č. 1/2025, ktorým sa predkladá výklad článku 508 ods. 2 písm. d) dohody o obchode a spolupráci[footnoteRef:59] [59:  https://eur-lex.europa.eu/legal-content/SK/TXT/?uri=OJ%3AL_202501229.] 


	19. júna 2025
	Rozhodnutie Rady pre partnerstvo č. 2/2025, ktorým sa predkladá výklad článku 331 ods. 2 a predlžuje uplatňovanie druhej časti prvého podokruhu hlavy VIII (Energetika) dohody o obchode a spolupráci[footnoteRef:60] [60:  https://eur-lex.europa.eu/legal-content/SK/TXT/?uri=OJ%3AL_202501230.] 


	19. júna 2025
	Spoločné vyhlásenie Únie a Spojeného kráľovstva v Rade pre partnerstvo zriadenej dohodou o obchode a spolupráci č. 1/2025[footnoteRef:61] [61:  https://eur-lex.europa.eu/legal-content/SK/TXT/?uri=OJ%3AL_202501232.] 


	19. júna 2025
	Rozhodnutie Osobitného výboru pre rybolov č. 1/2025, pokiaľ ide o úpravu úrovne a podmienok prístupu, ktorý každá zmluvná strana udelí plavidlám druhej zmluvnej strany na účely rybolovu vo svojich vodách od 1. júla 2026 do 30. júna 2038[footnoteRef:62] [62:  https://eur-lex.europa.eu/legal-content/SK/TXT/?uri=OJ:L_202501231.] 


	31. júla 2025
	Rozhodnutie č. 1/2025 Osobitného výboru pre administratívnu spoluprácu v oblasti DPH a vymáhania daní a poplatkov v oblasti obchodu z 31. júla 2025, ktorým sa mení rozhodnutie č. 4/2023 o štandardných formulároch pre oznamovanie informácií a štatistických údajov, o zasielaní informácií prostredníctvom spoločnej komunikačnej siete a o praktických opatreniach týkajúcich sa organizácie kontaktov medzi ústrednými kontaktnými úradmi a kontaktnými oddeleniami[footnoteRef:63] [63:  https://eur-lex.europa.eu/legal-content/SK/TXT/?uri=OJ:L_202501755.] 


	30. októbra 2025
	[bookmark: _Hlk222926831]Rozhodnutie Osobitného výboru pre cestnú dopravu č. 1/2025, pokiaľ ide o zoznam kategórií, druhov a stupňov závažnosti závažných porušení, ktoré môžu viesť k strate bezúhonnosti prevádzkovateľa cestnej nákladnej dopravy[footnoteRef:64] [64:  EUR-Lex – 22025D2330 – SK – EUR-Lex.] 


	30. októbra 2025
	[bookmark: _Hlk222926868]Rozhodnutie Osobitného výboru pre cestnú dopravu č. 2/2025, pokiaľ ide o vnútroštátne elektronické registre podnikov cestnej dopravy a spôsoby výmeny informácií obsiahnutých v týchto registroch[footnoteRef:65] [65:  https://eur-lex.europa.eu/legal-content/SK/TXT/?uri=OJ:L_202502331.] 


	30. októbra 2025
	Rozhodnutie Osobitného výboru pre cestnú dopravu č. 3/2025, pokiaľ ide o výšku a podmienky finančného príspevku Spojeného kráľovstva na určité informačné systémy v oblasti cestnej dopravy spravované Úniou a o zmenu rozhodnutia Osobitného výboru pre cestnú dopravu č. 1/2022[footnoteRef:66]  [66:  EUR-Lex – 22025D2329 – SK – EUR-Lex.] 



[bookmark: _Toc204769337][bookmark: _Toc226636922]
Príloha 3: Prehľad vykonávania opatrení týkajúcich sa dohody o obchode a spolupráci dohodnutých v spoločnej dohode
	Opatrenie/oblasť spolupráce
	Súčasný stav

	Úplný recipročný prístup do rybolovných vôd do 30. júna 2038
	V rozhodnutí Rady pre partnerstvo č. 1/2025[footnoteRef:67] z 18. júna 2025 a v rozhodnutí Osobitného výboru pre rybolov č. 1/2025[footnoteRef:68] z 1. júla 2025 sa stanovuje úplný a recipročný prístup do vôd po 30. júni 2026 do 30. júna 2038.  [67:  Rozhodnutie Rady pre partnerstvo zriadenej Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 1/2025 z 18. júna 2025, ktorým sa predkladá výklad článku 508 ods. 2 písm. d) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej: https://eur-lex.europa.eu/legal-content/SK/TXT/?uri=OJ%3AL_202501229.]  [68:  Rozhodnutie Osobitného výboru pre rybolov č. 1/2025, pokiaľ ide o úpravu úrovne a podmienok prístupu, ktorý každá zmluvná strana udelí plavidlám druhej zmluvnej strany na účely rybolovu vo svojich vodách od 1. júla 2026 do 30. júna 2038: https://eur-lex.europa.eu/legal-content/SK/TXT/?uri=OJ:L_202501231.] 


	Rozšírenie spolupráce v oblasti energetiky
	Vo vyhlásení č. 1/2025[footnoteRef:69] a v rozhodnutí Rady pre partnerstvo č. 2/2025[footnoteRef:70] z 19. júna 2025 sa stanovuje pokračovanie uplatňovania ustanovení dohody o obchode a spolupráci týkajúcich sa energetiky. Prvé predĺženie bude platiť do 31. marca 2027 a ďalšie predĺženia budú nasledovať každý rok. [69:  Spoločné vyhlásenie Únie a Spojeného kráľovstva v Rade pre partnerstvo zriadenej Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 1/2025 z 19. júna 2025: https://eur-lex.europa.eu/legal-content/SK/TXT/?uri=OJ%3AL_202501232.]  [70:  Rozhodnutie Rady pre partnerstvo zriadenej Dohodou o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 2/2025 z 19. júna 2025, ktorým sa predkladá výklad článku 331 ods. 2 a predlžuje uplatňovanie druhej časti prvého podokruhu hlavy VIII (Energetika) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej: https://eur-lex.europa.eu/legal-content/SK/TXT/?uri=OJ%3AL_202501230.] 


	Snaha o prepojenie systémov obchodovania s emisiami oboch strán
	Po prijatí mandátu Rady na rokovanie 17. novembra 2025 sa začali rokovania. 

	Pridruženie Spojeného kráľovstva k programu Erasmus+
	Rokovania o pridružení Spojeného kráľovstva od 1. januára 2027 ukončila Komisia v decembri 2025.

	Zlepšenie poskytovania služieb
	Špecializované dialógy o vykonávaní dohody o obchode a spolupráci, pokiaľ ide o vstup a prechodný pobyt fyzických osôb na obchodné účely vrátane systému garantov, uznávanie odborných kvalifikácií, podávanie správ spoločným orgánom zriadeným na základe dohody o obchode a spolupráci.

	Maximalizácia spolupráce v oblasti zdravotnej bezpečnosti
	Pokračujú prieskumné rozhovory.

	Posilnenie justičnej spolupráce v trestných veciach a presadzovania práva
	Pokračujú prieskumné rozhovory.

	Dohoda o spolupráci v oblasti hospodárskej súťaže 
	Dohoda o spolupráci v oblasti hospodárskej súťaže medzi EÚ a Spojeným kráľovstvom bola dosiahnutá v roku 2025 a podpísaná vo februári 2026.

V Bruseli 21. 4. 2026    COM(2026) 166 final     SPRÁVA KOMISIE EURÓPSKEMU PARLAMENTU A RADE   o vykonávaní a uplatňovaní Dohody o obchode a spolupráci medzi Európskou úniou  a   Spojeným kráľovstvom Veľkej Británie a Severného Írska                                          1. január  –   31. december 2025  


